Document ID: 31994R2547

KOMISSION ASETUS (EY) N:o 2547/94,
annettu 20 päivänä lokakuuta 1994,
neuvoston asetuksen (EY) N:o 774/94 soveltamista koskevista yksityiskohtaisista säännöistä laatuvehnän tuontitodistusten osalta annetun komission asetuksen (EY) N:o 1854/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräiden korkealaatuiselle naudanlihalle, sianlihalle, siipikarjanlihalle, vehnälle ja vehnän ja rukiin sekaviljalle ja leseille, lesejauhoille ja muille jätetuotteille tarkoitettujen yhteisön tariffikiintiöiden avaamisesta ja niiden hallintotavasta 29 päivänä maaliskuuta 1994 annetun neuvoston asetuksen (EY) N:o 774/94(1) ja erityisesti sen 7 artiklan c kohdan
sekä katsoo, että
komission asetuksessa (EY) N:o 1854/94(2) täsmennetään asetuksella (EY) N:o 774/94 avatun kiintiön rajoissa suoritettavan tuontitodistusten antamisen edellytykset; asetuksessa (EY) N:o 1854/94 säädetyn tuonnin asianmukaiseen päätökseen saattamista koskevan vakuuden on oltava määrältään samansuuruinen kuin tuontipäivänä voimassa oleva tuontimaksu ja näin ollen ei sen tapauksen varalta, ettei kyseisen kiintiön erityisiä tuontiedellytyksiä noudateta, ole säädetty mitään rangaistusta; ottaen huomioon määräajat, jotka tarvitaan tuotavan tuotteen vähimmäislaadun tarkastamiseen laadun arviointiperusteista annettujen säännösten mukaisesti, on osoittautunut tarpeelliseksi korottaa asianmukaiseen päätökseen saattamista koskevan vakuuden määrää kaikenlaisen keinottelun estämiseksi tuontitodistushakemuksia jätettäessä; samoista syistä olisi kyseisen vakuuden vapauttamista koskevia säännöksiä mukautettava; tämän vuoksi asetusta (EY) N:o 1854/94 olisi muutettava,
asiaa koskevien säännösten mukaisesti tuontitodistushakemusten ensimmäiseksi jättöajaksi on säädetty 30 päivä lokakuuta 1994; kyseisiin hakemuksiin olisi sovellettava tämän asetuksen säännöksiä, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1854/94 seuraavasti:
1) Korvataan 2 artiklan 1 kohdan c alakohdan kolmas luetelmakohta seuraavasti:
"- hakijan kirjallinen sitoumus antaa viimeistään tuontitodistuksen antopäivänä vakuus, joka koskee tuonnin asianmukaiseen päätökseen saattamista viiden päivän kuluessa tuontitodistuksen antamisesta ja joka on määrältään samansuuruinen kuin asetuksen (ETY) N:o 1766/92 10 artiklassa tarkoitettu hakemuspäivänä sovellettava tuontimaksu korotettuna 5 eculla tonnilta,"
2) Korvataan 5 artiklan 2 kohdan ensimmäinen alakohta seuraavasti:
"Edellä 2 artiklan 1 kohdan c alakohdan kolmannessa luetelmakohdassa tarkoitettu tuontivakuus on vapautettava todistettaessa, että kyseinen vehnä on tuotu viiden päivän määräajassa tuontitodistuksen antopäivästä sekä tuotavan vehnän laadun tästä asiasta annettujen säännösten mukaisuuden vahvistavan todisteen esittämispäivästä lukien."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 1994.

Labels: 3
11
17